Karoga pacelšana Ivodzimā

"Karoga pacelšana Ivodzimā" () ir vēsturiska fotogrāfija, ko  uzņēma Džo Rozentāls. Tajā attēloti pieci ASV jūras kājnieki un viena persona no ASV Jūras kara flotes, kas paceļ ASV karogu Suribači kalnā Otrā pasaules kara Ioto (Ivodzimas) salā Ivodzimas kaujas laikā.

Fotogrāfija kļuva populāra, un tikusi publicēta vairākos tūkstošos izdevumu. Vēlāk tā kļuva par vienīgo fotogrāfiju, kas ieguvusi Pulicera balvu kā labākā fotogrāfija publicēšanas gadā, tāpat "Karoga pacelšana Ivodzimā" tiek uzskatīta par vienu no ASV nozīmīgākajām kara fotogrāfijām un ir, iespējams, visu laiku visvairāk pavairotā fotogrāfija.

Trīs no fotogrāfijā redzamajiem jūras kājniekiem Harlons Bloks, Frenklins Souslijs un Maikls Stranks tika nogalināti kaujā nākamo dažu dienu laikā. Trīs atlikušie ir jūras kājnieki Renē Gaņons, Aira Heiess un jūrnieks Džons Bredlijs.

Fēlikss de Veldons izmantoja šo fotogrāfiju, lai izveidotu Jūras kājnieku kara memoriāla skulptūru, kas atrodas blakus Ārlingtonas nacionālajai kapsētai.
 Divas karoga pacelšanas 
1945. gada 23. februārī Suribači kalna virsotnē tika pacelti divi Amerikas karogi. Rozentāla uzņemtā fotogrāfija patiesībā bija otrā karoga pacelšana, kurā lielāku karogu pacēla citi jūras kājnieki nekā tie, kas pacēla pirmo karogu.Robertson, Breanne; Neimeyer, Charles; Nash, Douglas (2019). Investigating Iwo: The Flag Raisings in Myth, Memory & Esprit de Corps (PDF). Marine Corps History Division. ISBN 978-1732003071.Public Domain This article incorporates text from this source, which is in the public domain.

 Literatūra 




 Atsauces 

 Ārējās saites 

 "Karoga pacelšana Ivodzimā": Vēsturē visvairāk pavairotā un parodētā fotogrāfija? 

Kategorija:1945. gads
Kategorija:Fotogrāfijas
Kategorija:Otrais pasaules karš